|  |  |
| --- | --- |
|    | **Šio straipsnio neutralumas yra ginčytinas.**Prašome žiūrėti diskusiją (papildomos informacijos gali būti istorijoje). |

| **Rimantas Sinkevičius** |
| --- |
|  |
| Gimė | 1952 m. balandžio 3 d. (71 metai)Jūsiškės, Anykščių rajonas |
| Sutuoktinis (-ė) | Ligita |
| Vaikai | Rūta Sinkevičiūtė, Mindaugas Sinkevičius |
|  |
| Veikla | politinis veikėjas |
| Organizacijos | LR Seimas |
| Pareigos | Seimo narys, Lietuvos susisiekimo ministras |
| Partija | 1990 m. Lietuvos demokratinė darbo partija, 2001−2017 m. Lietuvos socialdemokratų partija |
|  |
| Alma mater | 1975 m. Kauno politechnikos institutas |

**Rimantas Sinkevičius** (g. 1952 m. balandžio 3 d. Jūsiškėse, Anykščių rajonas) – Lietuvos politinis, komjaunimo ir savivaldos veikėjas, Seimo narys, chemijos pramonės vadybininkas, buvęs UAB „Koncernas Achemos grupė" vystymo direktorius, chemijos inžinierius.

2012–2016 m. – Lietuvos susisiekimo ministras, 2020 m. birželio 30 d. – gruodžio 11 d. – Lietuvos ekonomikos ir inovacijų ministras.

Biografija
----------

Rimantas Sinkevičius su žmona Ligita (2016 m. Joninių slėnis)
Gimė valstiečių šeimoje. 1970 m. baigė Kavarsko vidurinę mokyklą, 1975 m. Kauno politechnikos instituto Cheminės technologijos fakultetą, neorganinių medžiagų ir trąšų cheminės technologijos inžinierius technologas.

1975 m. iki 1979 m. pabaigos LKJS Kauno miesto komiteto darbuotojas, skyriaus vedėjas (dirbo su komjaunimu susijusį darbą), pašalintas iš darbo dėl giminaičių dalyvavimo pokario rezistencijoje, tarnavo tarybinėje armijoje Maskvoje, įgijo karininko laipsnį. Nuo 1980 m. Jonavos VĮ „Azoto" gamyklos pamainos viršininkas, nuo 1983 m. cecho, laboratorijos viršininkas, nuo 1993 m. AB „Achema" Naujovių ir pažangos centro direktoriaus pavaduotojas, 1997–2000 m. komercijos direktoriaus pavaduotojas-realizacijos skyriaus viršininkas, 2005–2008 m. UAB „Koncernas Achemos grupė" vystymo direktorius. 2000–2004 m. ir nuo 2008 m. Seimo narys.

1990–2001 m. Lietuvos demokratinės darbo partijos narys, Jonavos skyriaus pirmininko pavaduotojas, LDDP tarybos narys. 2001–2017 m. Lietuvos socialdemokratų partijos Jonavos rajono skyriaus narys, LSDP tarybos narys, LSDP pirmininko pavaduotojas, 2005–2013 m. Jonavos skyriaus pirmininkas.

1995–1997 m. 1997–2000 m. 2000–2003 m. ir nuo 2007 m. Jonavos rajono savivaldybės tarybos narys, 1997–2000 m. valdybos narys, Ekonomikos, finansų ir verslo komiteto pirmininkas. Buvo LR aplinkos ministerijos kolegijos narys.

Lietuvos ir Lenkijos prekybos rūmų valdybos narys. Dalyvavo visuomeninėje veikloje. Medžiotojų draugijos Jonavos skyriaus valdybos narys, Egzaminų komisijos pirmininkas, Medžiotojų būrelio „Santaka" pirmininkas, Jonavos Senamiesčio gimnazijos Tarybos narys ir kt.

Žmona Ligita (g. 1958 m.), „Achemos" inžinierė technologė. Dukra Rūta Sinkevičiūtė (g. 1987 m.), teisininkė. Sūnus Mindaugas Sinkevičius (g. 1984 m.), Jonavos rajono vicemeras.

Piktnaudžiavimo alkoholiu Seime skandalas
-----------------------------------------

Sinkevičius pagarsėjo skandalu, kai 2010 m. balandžio 7 d. pasibaigus komitetų posėdžiams, po pietų, jį pastebėjo kiti Seimo nariai svirduliuojantį Seimo koridoriais, pajautė nuo jo sklindantį alkoholio kvapą. Tuomet Sinkevičius užsirakino savo kabinete. Jame „Lietuvos rytas" TV žurnalistai vaizdo kamera užfiksavo 3 tuščius viskio ir vieną degtinės butelius. Vėliau Sinkevičius susigėdęs vengė akistatos, vaikščiojo po Seimo kabinetus, stovėjo nusisukęs nuo operatoriaus kameros veidu į sieną ir neigė, kad vartojo alkoholį. Vėliau užsidarė į LRS Ekonomikos komiteto biurą, kur komiteto vedėjos Reginos Zabarauskienės kabinete politikas išbuvo iki pat vakaro. Su Seimo nario statusu nederantį R. Sinkevičiaus elgesį pasmerkė Socialdemokratų partija (pirmininkas Algirdas Butkevičius). Kolegos elgesį svarstė Seimo LSDP frakcija.

Šaltiniai
---------

|  |  |
| --- | --- |
|  | **Vikiteka: Rimantas Sinkevičius** – vaizdinė ir garsinė medžiaga  |

1. ↑  *Socdemų maištininkai patys traukiasi iš partijos*, „Vakarų ekspresas", 2017-10-14, 13:42, BNS
2. ↑  Rimantas Sinkevičius (LRS inf.)
3. ↑  Rimantas Sinkevičius Archyvuota kopija 2008-05-07 iš Wayback Machine projekto. (CV)
4. ↑   Archyvuota kopija 2013-11-04 iš Wayback Machine projekto.
5. ↑  Socialdemokratas nuo žurnalistų bandė užsirakinti kabinete Archyvuota kopija 2010-04-11 iš Wayback Machine projekto. (Autorius: „Lietuvos ryto" televizija, 2010-04-07 21:28)
6. ↑  Socialdemokratas R. Sinkevičius apsvaigęs šlitinėjo Seime (video)[neveikianti nuoroda] (Lietuvos ryto televizija, 2010-04-08 08:52)


| Politinis postas |
| --- |
| Prieš tai:**Eligijus Masiulis** | **Lietuvos susisiekimo ministras**2012 – 2016 | Po to:**Rokas Masiulis** |
| Prieš tai:**Virginijus Sinkevičius** | **Lietuvos ekonomikos ir inovacijų ministras**2020 | Po to:**Aušrinė Armonaitė** |